কপিলেফট

কপিলেফট (ইংরেজি: Copyleft) হচ্ছে একটি আইনগত পদ্ধতি যা নির্দিষ্ট কপিরাইটযুক্ত কাজের অনুলিপির উপর কিছু স্বাধীনতা প্রদান করে। তবে শর্ত থাকে যে সংশ্লিষ্ট অধিকারগুলো সমস্ত পরিবর্তিত বা পরবর্তী কাজেও সংরক্ষিত থাকবে। স্বাধীনতা বলতে বোঝানো হয় যে বিনামূল্যে বা নির্ধারিত মূল্যে কাজটি যেকোনো উদ্দেশ্যে ব্যবহার করা যেতে পারে এবং এটি পরিবর্তন, অনুলিপি, শেয়ার এবং পুনঃবিতরণ করা যেতে পারে।

কপিলেফট ধারণার সূচনা সম্ভবত এমআইটি-এর কম্পিউটার বিশেষজ্ঞ রিচার্ড স্টলম্যানের কাজ থেকে এসেছে। ১৯৮৩ সালে তিনি ওপেন-সোর্স প্রকল্প জিএনইউ শুরু করেন এবং এর ব্যবহারের নিয়ন্ত্রণে প্রথম সাধারণ পাবলিক লাইসেন্স তৈরি করেন, যা জিএনইউ এর সংস্করণগুলোকে উন্মুক্ত করে ও মুক্তভাবে প্রাপ্তির নিশ্চয়তা দেয়।

 তথ্যসূত্র 

বিষয়শ্রেণী:মেধাস্বত্ব আইন
বিষয়শ্রেণী:মুক্ত ও ওপেন সোর্স সফটওয়্যার লাইসেন্স
বিষয়শ্রেণী:মেধা সম্পদ সক্রিয়তাবাদ
বিষয়শ্রেণী:কপিরাইট